open-index/open-wikipedia-markdown huggingface dataset:
Fides et ratio

**Fides et ratio** () on paavi Johannes Paavali II:n kiertokirje uskon ja järjen suhteesta vuodelta 1998.

Kiertokirje keskittyy "uskon ja filosofian väliseen suhteeseen". Paavi Johannes Paavali II sanoo, että hänen "tehtävänsä on esittää periaatteet ja kriteerit", jotka ovat välttämättömiä "teologian ja filosofian välisen harmonisen ja luovan suhteen" palauttamiseksi. Kirkolla, hän sanoo, "ei ole omaa filosofiaa, eikä se kanonisoi mitään tiettyä filosofiaa muiden kustannuksella." Paavi Johannes Paavali sanoo: "Ilmoituksen sisältö ei voi koskaan väheksyä järjen löytöjä ja oikeutettua autonomiaa. Silti...järki ei saa koskaan menettää kykeneväisyyttään esittää kysymyksiä ja tulla kysellyksi." Kiertokirje tarkastelee filosofian ja Jumalan sanan suhdetta; metafysiikkaa ja teologiaa; totuutta ja vapautta; ihmisen kokemusta ja filosofiaa; filosofian jatkuvaa arvoa tieteellisessä maailmassa ja muita aiheita. Kiertokirjeen sanotaan saaneen runsaasti vaikutteita Luigi Giussanilta.

Kiertokirjeen sisällys on seuraava:

*Johdanto
*I Jumalan viisaus ilmoitetaan
*II Credo ut intellegam (*uskon, että ymmärtäisin)
*III Intellego ut credam (*ymmärrän että uskoisin*)
*IV Uskon ja järjen suhde
*V Opetusviran filosofiaa koskevat kannanotot
*VI Teologian ja filosofian vuorovaikutus
*VIII Ajankohtaisia vaatimuksia ja tehtäviä
*Lopuksi

==Katso myös==
**Dei Filius*
**Lumen fidei''

## Suomennos
*Usko ja järki (Fides et ratio) : Paavi Johannes Paavali II:n kiertokirje katolisen kirkon piispoille uskon ja järjen suhteesta 14. syyskuuta 1998. Katolinen tiedotuskeskus 1999. 

## Lähteet

## Aiheesta muualla
*Fides et ratio Vatican.va 
*Fides et ratio Katolinen.fi 
*Usko ja järki Alexandre Havard, Fides 1/2001 
*Some Reflections on the Encyclical Letter Fides et Ratio kardinaali Joseph Ratzinger, 1999
Pederstrup

**Pederstrup** on entinen taajama Næstvedin kunnassa Tanskassa. Taajamassa oli 203 asukasta vuoden 2013 alussa.

## Väestökehitys

## Lähteet

## Aiheesta muualla
Bovlstrup

**Bovlstrup** on taajama Odderin kunnassa Tanskassa. Taajamassa oli 293 asukasta vuoden 2025 alussa.

## Väestökehitys

## Lähteet

## Aiheesta muualla
Esben Smed

**Esben Smed** (s. 13. heinäkuuta 1984 Odder) on tanskalainen näyttelijä. Hän valmistui Tanskan valtiollisesta teatterikoulusta vuonna 2013. Smed on tullut tunnetuksi erityisesti *[[Petos (televisiosarja)|Petos]]*-televisiosarjasta.
## Rooleja
* *[[Onnen poika (elokuva)|Onnen poika]]* (2018) – Per

## Lähteet

## Aiheesta muualla

* Det Danske Filminstitut
Odder

**Odder** on taajama Odderin kunnassa Tanskassa ja kuntansa hallinnollinen keskus. Taajamassa oli 13&nbsp;522 asukasta vuoden 2025 alussa.

Odder sijaitsee Horsensin ja Aarhusin välisen rautatien varrella, ja sieltä on jonkin verran työmatkaliikennettä molempiin kaupunkeihin. Ensimmäinen maininta Odderista on vuodelta 1363, tuolloin muodossa Oddræth.

## Väestökehitys

## Kuvia

Rådhusgade 1, Odder 2024 a.jpg|Odderin käräjätalo
Odder Gymnasium.jpg|Odderin lukio
Forside-Biffen-Odder.jpg|Elokuvateatteri Biffen
Danske Bank, Odder 2024.jpg|Danske Bankin konttori
Odder Kirke fra sydøst22.jpg|Odderin kirkko


## Tunnettuja henkilöitä
* Ejler Bille (1910–2004), taiteilija
* Kirsten Brosbøl (s. 1977), poliitikko
* Esben Smed (s. 1984), näyttelijä

## Lähteet

## Aiheesta muualla
Multian kunnanvaltuusto

**Multian kunnanvaltuusto** on Keski-Suomen maakunnassa sijaitsevan Multian kunnan ylin päättävä elin. Kunnanvaltuustossa on 17 paikkaa, joista kymmenen on keskustan hallussa hallituskaudella 2025–2029. Toiseksi eniten paikkoja on sosiaalidemokraateilla.

Valtuuston puheenjohtaja on Seppo Lampinen (sd.) ja varapuheenjohtajana toimii Mikko Mäkelä (kok.).

## Koostumus vaaleittain
### 1968–1991

### 1992–2011

### 2012–

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Smed

**Smed** on seuraavien henkilöiden sukunimi:

* Esben Smed (s. 1984), tanskalainen näyttelijä
* Marcus Hellgren Smed (s. 1994), ruotsalainen jääkiekkomaalivahti
* Paavo Smed (s. 1930), suomalainen sukeltaja ja runoilija
Niels Fredborg

**Niels Christian Fredborg** (s. 28. lokakuuta 1946) on tanskalainen uransa päättänyt ratapyöräilijä. Hän voitti ratapyöräilyn aika-ajon Münchenin kesäolympialaisissa vuonna 1972, mikä oli Tanskan ainoa mitali kyseisissä kisoissa. Lisäksi hän saavutti samassa lajissa hopeaa Méxicon kesäolympialaisissa 1968 ja pronssia Montréalin kesäolympialaisissa vuonna 1976. Fredborg valittiin Tanskan urheiluliiton kunniagalleriaan vuonna 1993.
## Lähteet

## Aiheesta muualla
Chócuen piiri

**Chócuen piiri** tai **Chókwèn piiri** () on Mosambikin eteläosan Gazan maakunnassa sijaitseva aluehallinnon toisen tason piiri.  

Piiri rajoittuu luoteessa Massingirin, pohjoisessa Mabalanen ja Guiján, idässä Chibuton, kaakossa Limpopon ja etelässä Bilenen piirit. Lännessä naapurina on Maputon maakunnan Maguden piiri. 

Piirin itäosassa virtaa Limpopojoki kastelukanavineen.

Piirin väestöennuste oli 237&nbsp;671 as. (2023) ja pinta-ala 2&nbsp;429 neliökilometriä, piiritilaston mukaan 2&nbsp;466 km². Piirikeskuksena toimii Chócuen kaupunki,  joka sijaitsee 90 ja maanteitse 134 kilometriä aluekeskus Xai-Xaista luoteeseen.

Lukutaidottomuus oli piirissä vuosien 2019–2023 tilaston mukaan 29,3 prosenttia (maakunnan keskiarvo 27,6&nbsp;%).

Väestön pääelinkeinot ovat maatalous ja karjanhoito. Keskeisimpiä tuotteita ovat maissi, riisi, vihannekset, mukulat ja nautakarja.

## Lähteet
* 

* 

### Viitteet
Lissabonin funikulaarionnettomuus 2025

**Lissabonin funikulaarionnettomuudessa** 3. syyskuuta 2025 kuoli 16 ihmistä ja loukkaantui noin kaksikymmentä. Onnettomuudessa Glória-funikulaari suistui raiteiltaan ja syöksyi päin rakennusta. Viranomaisten mukaan uhrien joukossa oli sekä Portugalin että muiden maiden kansalaisia. Funikulaari oli otettu käyttöön vuonna 1885 ja huollettu viimeksi 2022. Turman syynä oli vaunuja yhdistäneen vaijerin katkeaminen.
## Lähteet
KCB Group

**KCB Group Plc** (Kenya Commercial Bank Group) on Itä-Afrikan suurin liikepankkikonserni. Sen päätoimipaikka sijaitsee Nairobissa Keniassa. 

Yhtiön osakkeet noteerataan sekä Nairobin arvopaperipörssissä, että Dar es Salaamin, Ugandan ja Ruandan pörsseissä. KCB Group lukeutui syksyn 2025 alussa pörssiarvoltaan viiden suurimman Nairobin arvopaperipörssissä listatun yrityksen joukkoon (5.9.2025 noin 162,28 mrd. KES, eli noin  mrd. EUR).

Konserni sai alkunsa National Bank of Indian vuonna 1896 Mombasaan perustetusta sivutoimipisteestä. Pankki sai vauhtia kasvuunsa muun muassa sovittuaan hoitavansa Kenian halki rakennettavan Ugandan rautatien rakentamisen aikaisen rahaliikenteen. Vuonna 1970 Kenian valtiosta tuli enemmistöomistaja 60 prosentin osakeosuudella. Tämän seurauksena pankki nimetiin Kenya Commercial Bankiksi (KCB). Vuonna 1988 pankki julkisti osakeannin, jonka jälkeen pankin osakkeita ryhdytiin pian noteeraamaan pörssissä. 

KCB Groupin liiketoiminnat on jaettu pankkialan tytäryhtiöihin ja muihin kuin pankkialan tytäryhtiöiksi. Yhtymällä on syyskuussa 2025 seitsemän tytärpankkiryhmää, jotka tarjosivat pankkipalveluja Keniassa (KCB Bank Kenia), Tansaniassa, Etelä-Sudanissa, Ruandassa, Ugandassa, Burundissa ja Kongon demokraattisessa tasavallassa. Konsernin 2024 alussa omistama National Bank of Kenya myytiin toukokuuhun 2025 mennessä nigerialaiselle Access Groupille.

## Lähteet

## Aiheesta muualla
Blomcreutz

**Blomcreutz** on vanha ruotsalainen aatelissuku, joka on aateloitu Ruotsin ritarihuoneella 10. joulukuuta 1719 ja introdusoitu 1722 numerolla 1703. Suku on kuollut sukupuuttoon mieslinjalla 25. helmikuuta 1943.

## Suvun tunnettuja jäseniä
Lähteet:

* Didrik Blomcreutz (1686–1751), upseeri ja virkamies, aateloitu 1719, nimellä Blomcreutz
* Didrik Blomcreutz (1715–1774), eversti, Suomen linnoituksen rakennusten johtaja
* Ulrika Sofia Blomcreutz (1754–1830), aatelisrouva jonka aviopuoliso oli Valhalla-seuran perustaja ja Anjalan liiton itsenäisyysmies Johan Anders Jägerhorn (1779–1863).

## Lähteet
Juha Heinonen

**Juha Heinonen** (23. heinäkuuta 1960 Toivakka – 30. lokakuuta 2007 Ann Arbor, Michigan, Yhdysvallat) oli suomalainen matematiikan professori, joka tunnettiin geometristen funktioiden tutkimuksesta ja panoksistaan epälineaarisen potentiaaliteorian ja kvasikonformikuvausten alalla.

## Varhaiselämä ja koulutus
Juha Heinonen syntyi Toivakassa vuonna 1960. Hän kasvoi perheessä, jossa hänen äitinsä työskenteli vanhainkodissa ja hänen isänsä oli puuseppä sekä sosialistipoliitikko. Nuorena hän oli menestynyt hiihtäjä, voittaen Suomen mestaruuden viiden kilometrin hiihdossa vuonna 1976. Lukion jälkeen hän palveli vuoden upseerina puolustusvoimissa ennen matematiikan opintojaan Jyväskylän yliopistossa, jossa hän suoritti tohtorin tutkinnon epälineaarisen potentiaaliteorian alalta vuonna 1987 Olli Martion ohjauksessa.

## Akateeminen ura
Heinonen aloitti akateemisen uransa tutkimusavustajana Suomalaisessa Tiedeakatemiassa. Hän vieraili Yhdysvalloissa jatko-opiskelijana vuonna 1985 ja palasi Michiganin yliopistoon postdoc-tehtävään vuonna 1988. Vuonna 2000 hänet nimitettiin professoriksi Michiganin yliopistossa, jossa hän toimi myös osaston varapuheenjohtajana jatko-opiskelijoiden asioissa vuosina 2004–2007.

Heinonen oli kansainvälisesti arvostettu matemaatikko, erityisesti geometristen funktioiden teoriassa ja kvasikonformikuvauksissa. Hän julkaisi yli 60 tieteellistä artikkelia ja kaksi kirjaa: *Nonlinear Potential Theory of Degenerate Elliptic Equations* (1993) ja *Lectures on Analysis on Metric Spaces* (2001), jotka ovat alansa standarditeoksia. Hän piti kutsuttuja esitelmiä kansainvälisissä konferensseissa, kuten Pekingissä vuonna 2002.

Heinonen sai useita tunnustuksia, kuten Alfred P. Sloan -säätiön apurahan, Yhdysvaltain kansallisen tiedesäätiön apurahoja ja Michiganin yliopiston Excellence in Research -palkinnon. Hänet valittiin Suomalaisen Tiedeakatemian jäseneksi vuonna 2004. Heinonen oli myös innostava opettaja ja ohjasi kahdeksan tohtorikoulutettavaa.

## Henkilökohtainen elämä
Heinonen meni naimisiin matemaatikko Karen Smithin kanssa vuonna 1991, ja he saivat kolme lasta. Hän arvosti suomalaista kulttuuria ja luontoa, viettäen paljon aikaa perheensä kanssa. Urheilijana hän menestyi myös suunnistuksessa, voittaen Yhdysvaltojen ja Pohjois-Amerikan mestaruudet vuonna 2000.

## Kuolema ja perintö
Juha Heinonen kuoli munuaissyöpään 47-vuotiaana 30. lokakuuta 2007 Ann Arborissa. Hänen muistokseen Michiganin yliopisto perusti *Juha Heinonen Memorial Graduate Student Fellowship* -apurahan nuorten matemaatikkojen tueksi, ja hänen kunniakseen järjestettiin kansainvälinen konferenssi. Hänet muistetaan paitsi tieteellisistä saavutuksistaan, myös positiivisesta asenteestaan ja yhteistyökyvystään.

## Lähteet
Helsingin GP-kisat 2000

**[[Helsingin GP-kisat]]** järjestettiin vuonna 2000 Helsingissä 15. kesäkuuta. Kilpailupaikkana oli Olympiastadion. Kisat olivat järjestyksessään 4. Helsingin GP-kisat, jota ennen niitä edelsi Maailmankisat. GP-sarjan taloudellisten vaatimusten lisääntyessä Helsingin Kisa-Veikoilla (HKV) oli yhteistyösopimus kilpailujen järjestämisestä norjalais-suomalaisomisteisen Sponsor Service - Event Partnership Finlandin kanssa, jota johtivat Mikko Vanni ja Hjallis Harkimo. Kisojen pääsihteerinä toimi Jukka Kunnas. Kisojen päätukija oli tietoliikennejätti Ericsson, jonka vuoksi kisoja markkinoitiin kolmatta kertaa nimellä "*Ericsson Grand Prix*". Helsingin GP-osakilpailuun myytiin runsaat 19 800 pääsylippua. Kisat kuuluivat yleisurheilun GP-sarjan kakkosluokkaan. Kisajärjestäjien mielestä nyt käytetty malli, jossa kisa rakennettiin hyvien kilpailujen varaan, eikä vain yhden maailmanennätyksen tavoitteluuden, oli onnistunut kisamalli.. 

## Miehet

## Naiset

## Lähteet
Mari Sarolahti

**Mari Sarolahti** on suomalainen radio- ja televisiotoimittaja ja -tuottaja, joka on työskennellyt 1990-luvun alusta asti muun muassa Ylen ja MTV:n ajankohtaisohjelmissa. Hän juonsi melkein 18 vuotta MTV:n *[[Huomenta Suomi|Huomenta Suomea]].

Sarolahti kertoo halunneensa jo pikkutyttönä radiotoimittajaksi. 1980-luvulla alkaneen uran ensimmäisiä työpaikkoja olivat Ylen aluetoimitukset Mikkelissä ja Lappeenrannassa, kotkalainen [[Radio Lokki]], keravalainen [[Radio Etelän ääni]] ja vuosina 1993–1995 [[Radio Ykkönen]] Helsingissä.

Hän toimi vuodet 1996–2015 MTV3:ssa ensin *Huomenta Suomi* -aamuohjelman juontajana ja tuottajana ja sitten vuodesta 2013 [[MTV Uutiset|MTV:n uutisten]] tuottajana.

Vuonna 2016 Sarolahti palasi radioon ja toimi [[Yle Helsinki|Yle Helsingin]] ja [[Radio Suomi|Radio Suomen]] *Ylen Aikaisen* toimittajana, juontajana ja tiimimanagerina. Syksystä 2025 hän on mukana Radio Suomen uudessa aamuohjelmistossa muun muassa kanavalle siirtyneen *Ykkösaamun'' juontajana.

Sarolahden puoliso on tv-meteorologi Pekka Pouta.

## Lähteet
Mio, poikani Mio (elokuva)

**Mio, poikani Mio** on vuonna 1987 ensi-iltansa saanut, Astrid Lindgrenin samannimiseen romaaniin perustuva kansainvälinen fantasia- ja seikkailuelokuva, joka syntyi Ruotsin, Neuvostoliiton ja Norjan yhteistuotantona. Elokuva on englanninkielinen, ja sen ohjasi neuvostoliittolainen Vladimir Grammatikov. Se oli aikanaan Ruotsin elokuvahistorian suurin tuotanto, ja siinä yhdistyvät satumaiset elementit perinteiseen hyvän ja pahan taisteluun.

## Juoni
Elokuva kertoo yksinäisestä tukholmalaispojasta, Bo Wilhelm ”Bosse” Olssonista, joka elää kurjissa oloissa ilkeiden kasvatusvanhempiensa luona ja jää vaille vanhempiensa rakkautta. Taianomaisen hengen johdattamana hän päätyy mielikuvituksen kautta Kaukaisuuden maahan, jossa hän saa tietää olevansa kuninkaan poika ja ottaa nimen Mio. Uudessa maailmassa Mio ystävystyy Jum-Jum-nimisen pojan kanssa ja lähtee vaaralliselle matkalle kukistaakseen pahan ritari Kadon, joka on vanginnut lapsia muuttamalla heidät linnuiksi.

## Näyttelijät
Elokuva sisältää kansainvälisen näyttelijäkaartin, joka heijastaa sen monikansallista tuotantoa. Päärooleissa nähdään Nicholas Pickard Miona ja nuori Christian Bale hänen uskollisena ystävänään Jum-Jumina. Lisäksi elokuvassa esiintyvät tunnetut näyttelijät, kuten Timothy Bottoms, Christopher Lee ja Susannah York, jotka tuovat teokseen Hollywoodin ja Britannian elokuvamaailman osaamista. Mukana on myös pohjoismaisia ja neuvostoliittolaisia näyttelijöitä, kuten Sverre Anker Ousdal, Gunilla Nyroos, Igor Jasulovitš, Ljubov Germanova, Linn Stokke, Geoffrey Staines ja Andrei Petrov.

## Tuotanto ja jakelu
Elokuva on Ruotsin, Neuvostoliiton ja Norjan yhteistuotanto, ja sitä levitettiin kansainvälisesti useilla eri nimillä. Ruotsissa elokuva tunnetaan nimellä *Mio, min Mio*, Neuvostoliitossa nimellä ** (*Mio, moi Mio*), Saksassa nimellä *Mio, mein Mio* ja Japanissa nimellä  (*Mio to Miramisu, yūsha no tsurugi*, suom. ”Mio ja Miramis, sankarin miekka”). Suomessa elokuva julkaistiin myyntikasetilla useiden yhtiöiden kautta, muun muassa Video Traden, Esselte Videon ja Future Filmin toimesta.

## Vastaanotto
Elokuvan visuaalisia ratkaisuja ja näyttelijätyötä on pidetty osin kömpelöinä, mutta Lindgrenin sadun tunnelma ja sen surumielisen lohdullinen sanoma välittyvät silti katsojalle. Teos korostaa lapsen kokemusta ulkopuolisuudesta ja kaipuusta hyväksyntään, sekä rohkeuden ja ystävyyden voimaa pelottavimpienkin vastusten edessä.

## Lähteet
Anu Keskitalo

**Anu Keskitalo** (s. 1963, Raahe, Suomi) on suomalainen runoilija ja mielenterveyshoitaja. Hän on julkaissut kolme teosta ja työskentelee runouden ohella mielenterveyden ja hoitotyön parissa.

## Elämä ja ura
Anu Keskitalo syntyi Raahessa ja on asunut pitkään Helsingissä. Hän on kirjoittanut runoja lapsuudestaan asti ja kouluttautui aikuisena mielenterveyshoitajaksi. Myöhemmin hän keskittyi kokonaan kirjallisuuteen ja runouteen, tuottaen vuosikymmenten aikana tuhansia runoja, jotka ovat usein pitkiä ja synkän sävyisiä.

## Runous ja toiminta
Keskitalo on aktiivinen runoesiintyjä, joka osallistuu erilaisiin runotapahtumiin ja vetää runoryhmiä, kuten Ruonosuonta ja Kontulan Runosadetta. Näissä ryhmissä hän yhdistää omien runojensa esittämisen, osallistujien runojen lukemisen ja niistä keskustelun. Runouden parissa työskentely on Keskitalolle elämäntapa, ei pelkkä harrastus, ja hän arvostaa kirjallisuutta monipuolisena kokemuksena, jossa korostuvat sekä lukeminen että kuuntelu. Hänen runoutensa on saanut vaikutteita muun muassa Tomi Kontiolta ja Risto Ahteelta, mutta hän on avoin myös uusille kotimaisille ja ulkomaisille teoksille.

## Muu luova toiminta
Runouden lisäksi Keskitalo on kokeillut luovuuttaan näyttelijänä erilaisissa yhteistyöhankkeissa, mutta hänen painopisteensä on aina ollut runoudessa ja sen ilmaisussa eri muodoissa.

## Lähteet
Brouwer

**Brouwer** voi tarkoittaa seuraavia:

;sukunimenä:
* Adriaen Brouwer (1605–1638), flaamilainen taidemaalari ja piirtäjä
* Bertha Brouwer, *Bertha van Duyne* (1930–2006), alankomaalainen pikajuoksija
* Dirk Brouwer (1902–1966), alankomaalainen tähtitieteilijä
* Leo Brouwer (s. 1939), kuubalainen kitaristi, säveltäjä ja kapellimestari
* Luitzen Egbertus Jan Brouwer (1881–1966), alankomaalainen matemaatikko, jonka mukaan on nimetty Brouwerin kiintopistelause
* Troy Brouwer (s. 1985), kanadalainen jääkiekkoilija

;muita merkityksiä:
* 1746 Brouwer, päävyöhykkeen asteroidi
* De Brouwer (M904), alk. *HMS Spanker (I226)*, Belgian käytössä 1953–1963 ollut entinen Britannian kuninkaallisen laivaston miinanraivaaja.
Courtland Sutton

**Courtland Sutton** (s. 10. lokakuuta 1995 Brenham, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Sutton edustaa NFL-joukkue Denver Broncosia. Ennen NFL-uraansa hän edusti Southern Methodist University -yliopiston joukkuetta. Broncos varasi hänet toisella kierroksella 40. varausvuorolla . Toukokuussa 2018 Sutton teki Broncosin kanssa sopimuksen. Marraskuussa 2021 Sutton teki Broncosin kanssa nelivuotisen ja yhteensä 60,8 miljoonan dollarin arvoisen jatkosopimuksen. Sopimuksen arvosta 34,9 miljoonan dollarin arvoinen osuus on taattua rahaa. Heinäkuussa 2025 Sutton teki Broncosin kanssa nelivuotisen ja yhteensä 92 miljoonan dollarin arvoisen jatkosopimuksen. Sopimuksen arvosta 41 miljoonan dollarin arvoinen osuus on taattua rahaa. Kaudella  2019 hänet valittiin Pro Bowl -tähdistöotteluun. Sutton on pelannut 98 NFL:n runkosarjan ottelua. Näissä otteluissa hänellä on 379 kiinniottoa, 5 340 kiinniotoilla edettyä jaardia ja 32 kiinniotoilla tehtyä jaardia. Hän on edennyt juoksemalla 21 jaardia ja rähmännyt pallon kuusi kertaa. Sutton on pelannut yhden  ottelun. Tässä ottelussa hänellä on viisi kiinniottoa ja 75 kiinniotoilla edettyä jaardia. Uran tilastot päivitetty kauden 2024 jälkeen.

## Lähteet
Alfons Van Brandt

**Alfons Van Brandt** (24. kesäkuuta 1927 Nijlen – 24. elokuuta 2011) oli belgialainen jalkapalloilija, joka pelasi vasemman laitapuolustajan pelipaikalla. Hän oli pituudeltaan 168-senttimetrinen.

Van Brandt voitti vuonna 1955 Belgian pääsarjan Jupiler Pro Leaguen parhaalle pelaajalle myönnettävän Kultaisen kengän. Hän pelasi seuraurallaan muun muassa Liersen riveissä vuodet 1945–1958. Van Brandt pelasi 38 ottelua Belgian A-maajoukkueessa. Hän pelasi joukkueensa molemmat ottelut vuoden 1954 MM-kilpailuissa.

## Lähteet
Constant Huysmans

**Constantinus Carolus Huysmans** (11. lokakuuta 1928 Antwerpen – 16. toukokuuta 2016) oli belgialainen jalkapalloilija, joka pelasi keskikenttäpelaajan pelipaikalla. Hän oli pituudeltaan 159-senttimetrinen.

Huysmans edusti seuraurallaan muun muassa K. Beerschotin joukkuetta vuodet 1946–1963. Hän pelasi 22 ottelua Belgian A-maajoukkueessa. Hän pelasi joukkueensa molemmat ottelut vuoden 1954 MM-kilpailuissa.

## Lähteet
2103 Laverna

**2103 Laverna (1960 FL)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Jozef Vliers

**Joseph Jean ”Jozef” Vliers** (toisinaan myös muodossa **Jef Vliers**; 18. joulukuuta 1932 Tongeren – 19. tammikuuta 1994) oli belgialainen jalkapalloilija, joka pelasi pääsääntöisesti keskushyökkääjän pelipaikalla. Hän oli pituudeltaan 186-senttimetrinen. Pelaajauransa jälkeen hän toimi valmennustehtävissä lukuisille joukkueille, viimeisimpänä KRC Genkille vuodet 1988–1989.

Vliers voitti Standard Liègen kanssa kahdesti Belgian liigamestaruuden kausina 1960–1961 ja 1962–1963. Hän oli kaudella 1957–1958 liigan paras maalintekijä 25 osumallaan. Vliers pelasi kaksi ottelua Belgian alle 19-vuotiaiden maajoukkueessa. Hän liittyi huhtikuussa 1955 A-maajoukkueeseen ja pelasi siinä kuusi virallista ottelua. Hän kuului joukkueen kokoonpanoon vuoden 1954 MM-kilpailuissa mutta ei päässyt kentälle kertaakaan.

## Lähteet
Teemu Kristeri

**Teemu Antero Kristeri** (s. 17. heinäkuuta 2002) on suomalainen koripalloilija, joka on edustanut muun muassa Kouvoja Korisliigassa ja pelannut nuorten maajoukkueessa. Kristeri tunnetaan erityisesti tehokkaasta pelaamisestaan I-divisioona A:ssa sekä osallistumisestaan vuoden 2022 alle 20-vuotiaiden EM-kilpailuihin.

## Ura
Kristeri on Kouvojen kasvatti, ja hän on pelannut seurassa yhteensä kolme kautta Korisliigassa. Parhaalla kaudellaan hän teki keskimäärin 3,4 pistettä ottelua kohden ja teki piste-ennätyksensä (15 pistettä) ottelussa Pyrintöä vastaan.

Divisioona A:ssa hän on pelannut Kouvojen akatemiassa kuusi kautta ja Järvenpään Raiders Basketissa kaudella 2024. Divari A:ssa Kristeri on tehnyt urallaan useita merkittäviä otteluita, mukaan lukien 40 pisteen ja 18 levypallon huippupeli maaliskuussa 2023.

Kauden 2024–2025 alussa Kristeri loukkaantui vakavasti harjoituksissa ja polvi leikkauksesta toipuminen piti hänet sivussa koko kauden.

## Maajoukkueura
Kristeri kuului Suomen alle 20-vuotiaiden maajoukkueeseen, joka osallistui ikäluokan Euroopan-mestaruuskilpailujen B-divisioonaan vuonna 2022 Georgiassa. Turnauksessa hän pelasi seitsemän ottelua, joissa tilastoiksi kertyi keskimäärin 5,4 pistettä ja 2,6 levypalloa ottelua kohden.

## Tilastollisia huippuhetkiä

* Maaliskuu 2023 – 40 pistettä, 18 levypalloa, 4 syöttöä ja 38 teholukema Divisioona A:ssa.
* Maaliskuu 2023 – 27 pistettä, 7 syöttöä toisessa ottelussa.

## Lähteet

* Kouvot.fi: Kristeri jatkaa Kouvoissa (2025)
* Basket.fi: Sopimusoptio käytetty (2024)
* FIBA Europe: Teemu Kristeri U20 EM-kisat 2022
* Proballers: Tilastot ja huippuottelut

## Aiheesta muualla

* Eurobasket.com-profiili
Glykolimonoasetaatti

**Glykolimonoasetaatti** (C4H8O3) eli **etyleeniglykolimonoasetaatti** on alkoholeihin ja estereihin kuuluva orgaaninen yhdiste. Yhdistettä käytetään liuottimena.

## Ominaisuudet, valmistus ja käyttö
Huoneenlämpötilassa glykolimonoasetaatti on väritöntä nestettä. Yhdiste liukenee erittäin hyvin veteen ja liukenee lisäksi etanoliin, dietyylieetteriin ja aromaattisiin liuottimiin.

Glykolimonoasetaattia voidaan valmistaa esteröimällä glykolia etikkahapon tai etikkahappoanhydridin kanssa. Toinen vaihtoehto on etikkahapon ja etyleenioksidin reaktio, jota katalysoi natriumasetaatti.

Glykolimonoasetaattia käytetään erityisesti selluloosajohdannaisten liuottimena. Sitä käytetään myös eräiden väriaineiden synteeseissä.

## Lähteet
Sougbin kieli

**Sougbi** on itäinen linnunpääkieli, jota puhutaan Doberain niemimaalla. Sitä puhuu noin 12 000 ihmistä, jotka asuvat noin 50 kylässä. Kielellä ei ole tunnettuja murteita ja sen katsotaan olevan uhanalainen.

Kieltä kirjoitetaan latinalaisin aakkosin. Uusi testamentti käännettiin ensimmäisen kerran sougbiksi vuonna 1996.

## Fonologia

### Konsonantit

Lähde:

### Vokaalit

Lähde:

## Lähteet
Khalil Shakir

**Khalil Shakir** (s. 3. helmikuuta 2000 Murrieta, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Shakir edustaa NFL-joukkue Buffalo Billsiä. Ennen NFL-uraansa hän edusti Boisen osavaltionyliopiston joukkuetta. Bills varasi hänet viidennellä kierroksella 148. varausvuorolla . Toukokuussa 2022 Shakir teki sopimuksen Billsin kanssa. Helmikuussa 2025 Shakir teki Billsin kanssa nelivuotisen ja yhteensä 60,2 miljoonan dollarin arvoisen jatkosopimuksen. Sopimuksen arvosta 32 miljoonan dollarin arvoinen osuus on taattua rahaa.

Shakir on pelannut 46 NFL:n runkosarjan ottelua. Näissä otteluissa hänellä on 125 kiinniottoa, 1 593 kiinniotoilla edettyä jaardia ja seitsemän kiinniotoilla tehtyä touchdownia. Hän on edennyt juoksemalla 14 jaardia ja menettänyt pallon kaksi kertaa. Shakir on pelannut seitsemän  ottelua. Näissä otteluissa hänellä on 33 kiinniottoa, 340 kiinniotoilla edettyä jaardia ja kaksi kiinniotoilla tehtyä touchdownia. (Uran tilastot päivitetty kauden 2024 jälkeen.)

## Lähteet
Kinnulan kunnanvaltuusto

**Kinnulan kunnanvaltuusto** on Keski-Suomen maakunnassa sijaitsevan Kinnulan kunnan ylin päättävä elin. Kunnanvaltuustossa on 13 paikkaa. Kinnulan Tulevaisuus valtuustoryhmällä ja keskustalla on valtuustossa kummallakin kuusi paikkaa hallituskaudella 2025–2029. Lisäksi yksi paikka on sosiaalidemokraateilla.

Nykyisen valtuuston puheenjohtaja on Lasse Kröger ja varapuheenjohtaja on Markku Toikkanen.

## Koostumus vaaleittain

### 1968–1991

### 1992–2016

### 2017–

## Vaalitulokset ja valtuutetut
### Kausi 2025–2029
Vuoden 2025 kuntavaaleissa eniten kannatusta Kinnulassa keräsi Kinnulan Tulevaisuus yhteislista, joka sai noin 47 prosenttia äänistä. Seuraavaksi kannatetuin puolue oli keskusta, joka keräsi 42,7 prosenttia äänistä. Puolueen kannatus oli kaksikymmentä prosenttiyksikköä vähemmän edellisvaaleihin verrattuna. Keskusta menetti neljä paikkaa, sosiaalidemokraatit kaksi ja perussuomalaiset ainoan valtuustopaikkansa. Valtuuston kokonaispaikat väheni kahdella.

Kaudelle 2025–2029 valittujen keski-ikä on noin 58 vuotta. Kuusi valtuutettua valittiin uudelleen. Kinnulan kunnanvaltuustoon valittiin vaaleissa seuraavat jäsenet: (KT:&nbsp;Kinnulan Tulevaisuus)

### Kausi 2021–2025
Vuoden 2021 kuntavaaleissa Kinnulan kannatetuin puolue oli keskusta, jonka kannatus ylsi 62,7 prosenttiin. Toiseksi eniten kannatusta sai sosiaalidemokaatit, jotka keräsivät 23,3 prosenttia äänistä. Sekä keskustan että SDP:n paikkamäärä pysyi samana viime vaaleista. Perussuomalaiset sai yhden lisäpaikan, kokoomus puolestaan menetti paikan. Kaudelle 2021–2025 valittujen keski-ikä on 53 vuotta.

Kinnulan kunnanvaltuustoon valittiin vuoden 2021 vaaleissa seuraavat jäsenet:

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Gustav Eder

**Gustav Eder** (25. joulukuuta 1907 Bielefeld, Westfalenin provinssi, Saksan keisarikunta – 5. helmikuuta 1992 Berliini, Saksan liittotasavalta) oli saksalainen, välisarjassa otellut ammattilaisnyrkkeilijä, jonka ura ajoittui vuosille 1928-1949. Hän saavutti urallaan Euroopan mestaruuden, jota hän piti hallussaan kesäkuusta 1934 vuoden 1936 alkuun. Suomalaisille Eder tuli tunnetuksi voittoisista otteluistaan Sten Suviota ja Bruno Ahlbergiä vastaan.

Gustav Eder siirtyi ammattilaiseksi maaliskuussa 1928 ja saavutti voitollisten ottelujen jälkeen elokuussa 1930 Saksan välisarjan mestaruuden. Joulukuussa 1930 hän otteli Euroopan mestaruudesta saksalaista Gustave Rothia vastaan, mutta hävisi pistein. Elokuussa 1931 hän yritti uudelleen Euroopan mestaruutta, mutta koki jälleen pistetappion Rothille. Kesäkuussa 1934 Eder pääsi ottelemaan avoimesta välisarjan mestaruudesta belgialaista  Nestor Charlierieta vastaan, jonka hän tyrmäsi 11. erässä. Sen jälkeen Eder puolusti titteliään ensin italialaista Vittorio Venturiaa vastaan, jolle hän oli hävinnyt alkuvuodesta. Tällä kertaa ottelu päättyi ratkaisemattomana, ja näin Eder säilytti tittelin. Sen jälkeen hän puolusti titteliään useita kertoja vuosien 1934 ja 1935 aikana, mutta luopui siitä vuoden 1936 alussa.

Toukokuussa 1936 Eder siirtyi Yhdysvaltoihin ja otteli syyskuuhun mennessä seitsemän ottelua, joista hän voitti viisi ja koki tappion kahdessa ottelussa. Vuoden 1936 lopulla hän palasi takaisin Saksaan, jossa hän otti lukuisia voittoja. Niinpä hän nousi helmikuussa 1938 avoimena olleen välisarjan Euroopanmestaruus-otteluun  belgialaista Felix Woutersia vastaan, mutta koki pistetappion. Elokuussa 1938 hän pääsi uusintaan Woutersia vastaan, mutta ratkaisematon piti Woutersin edelleen mestarina.

Kesällä 1939 Eder sai vastaansa ammattilaiseksi siirtyneen suomalaisen olympiavoittajan Sten Suvion, jonka kanssa hän otteli kesällä 1939 kaksi kertaa, ensin Leipzigissa ja sitten Berliinissä, molempien otteluiden päättyessä Ederin pistevoittoon. Saman kesän aikana Eder otteli myös virolaista olympiahopeamitalisti Nikolai Stepulovia vastaan tyrmäten Stepulovin 4. erässä. Syksyllä 1939 Eder otti haltuunsa Saksan välisarjan mestaruuden voitettuaan itävaltalaislähtöisen Hans Norbertin tyrmäyksellä 1. erässä. Sotavuosina Ederin ottelutahti, kuten urheilun laajemminkin, väheni. Sarjan Euroopan mestaruus siirtyi Woutersilta italialaisella Saverio Turiellolle ja edelleen ranskalaiselle Marcel Cerdanille, myöhemmälle keskisarjan maailmanmestarille. Näistä Eder oli kohdannut Turiellon ennen mestaruutta tammikuussa 1939 otellen ratkaisemattoman. Maaliskuussa 1941 Eder sai vastaansa toisen suomalaisen eli olympiapronssimitalisti Bruno Ahlbergin, josta Eder otti myös pistevoiton. 

Sotavuosina Eder nyrkkeili vuoden 1943 lopulle, jonka jälkeen kilpaurheilu Saksassa kiellettiin. Eder jatkoi uraansa maailmansodan jälkeen joulukuun lopusta 1945 lähtien. Ura jatkuoi pääosin voittoisasti aina kesäkuuhun 1949 otteluiden ollessa pääosin saksalaisia vastaan.

## Lähteet
Agía Anastasía

**Agía Anastasía** () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 128 (2021).

Agía Anastasían kylä sijaitsee Chalkidikín niemimaan läntisissä sisäosissa noin 31 kilometriä länsiluoteeseen Polýgyroksen kaupungista ja noin 35 kilometriä kaakkoon Thessalonikista. Se on osa Galátistan kaupunkiyhdyskuntaa. Kylä on perustettu vuonna 1979. Se on saanut nimensä sen lähellä sijaitsevasta Pyhän Anastasia myrkytyksestä vapauttajan luostarista (*Moní Agías Anastasías Farmakolytrías*), jonka maille se on rakennettu.

## Lähteet
Agía Paraskeví (Chalkidikí)

**Agía Paraskeví** () on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on 300 (2021).

Agía Paraskevín kylä sijaitsee Chalkidikín niemimaan läntisimmän niemen Kassándran eteläisissä sisäosissa noin 110 kilometriä eteläkaakkoon Thessalonikista. Se on rakennettu noin 230 metrin korkeuteen merenpinnasta laskettuna. Kylä on saanut nimensä sen Pyhälle Paraskevalle omistetusta kirkosta.

Agía Paraskeví muodostaa myös laajemman kyläyhdyskunnan (Δημοτική Κοινότητα Αγίας Παρασκευής, *Dimotikí Koinótita Agías Paraskevís*), johon kuuluu varsinaisen Agía Paraskevín kylän lisäksi Loutrán kylä. Koko yhdyskunnan väkiluku on 360 (2021).

## Lähteet
Ágios Mámas

**Ágios Mámas** () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 807 (2021).

Ágios Mámasin kylä sijaitsee Chalkidikín niemimaan läntisimmän niemen Kassándran juuressa noin 66 kilometriä eteläkaakkoon Thessalonikista. Kylä on saanut nimensä siellä olevasta Pyhälle Mamakselle omistetusta kirkosta. Ágios Mámas muodostaa oman kyläyhdyskuntansa (Δημοτική Κοινότητα Αγίου Μάμαντος, *Dimotikí Koinótita Agíou Mámantos*), johon ei kuulu muita asutuksia.

## Lähteet

## Aiheesta muualla
Ágios Panteleímonas (Chalkidikí)

**Ágios Panteleímonas** (, ) on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 212 (2021).

Ágios Panteleímonasin kylä sijaitsee Chalkidikín niemimaan sisäosissa noin 63 kilometriä eteläkaakkoon Thessalonikista. Se on rakennettu noin 120 metrin korkeuteen merenpinnasta laskettuna. Kylä on saanut nimensä siellä olevasta Pyhälle Panteleimonille (*Ágios Panteleímonas*) omistetusta kirkosta. Ágios Panteleímonas muodostaa oman kyläyhdyskuntansa (Δημοτική Κοινότητα Αγίου Παντελεήμονος, *Dimotikí Koinótita Agíou Panteleímonos*), johon ei kuulu muita asutuksia.

## Lähteet
Ágios Pávlos (Chalkidikí)

**Ágios Pávlos** () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 577 (2021).

Ágios Pávloksen kylä sijaitsee Chalkidikín niemimaan läntisissä sisäosissa noin 37 kilometriä eteläkaakkoon Thessalonikista. Kylä on nimetty Pyhän Paavalin mukaan. Ágios Pávlos muodostaa myös laajemman kyläyhdyskunnan (Δημοτική Κοινότητα Αγίου Παύλου, *Dimotikí Koinótita Agíou Pávlou*), johon kuuluu varsinaisen Ágios Pávloksen kylän lisäksi Néa Irákleian kylä. Koko yhdyskunnan väkiluku on  (2021).

## Lähteet
Saint Thomas Aquinas

**Saint Thomas Aquinas** on G. K. Chestertonin kirja Tuomas Akvinolaisesta vuodelta 1933.

Kirjan johdannossa Chesterton kirjoittaa, että teoksen tarkoituksena on olla yleistajuinen kuvaus historiallisesta henkilöstä, jonka tulisi olla paremmin tunnettu, erityisesti niiden keskuudessa, jotka eivät ole juuri koskaan kuulleet hänestä eivätkä todennäköisesti kuulu samaan kirkolliseen yhteyteen Tuomas Akvinolaisen kanssa.

Chesterton aloittaa vertaamalla Tuomas Akvinolaista Franciscus Assisilaiseen. Tuomas puolustaa Jumalaa Luojana. Hän vahvistaa Pyhän Raamatun mukaisesti, että Jumala loi fyysisen maailman hyväksi. Pohjimmiltaan Tuomas puolustaa elämää itseään manikealaista harhaoppia vastaan, joka piti fyysistä maailmaa pahana. Chestertonin mukaan Tuomas Akvinolainen edustaa kadunmiehen järkevää ajattelutapaa, enemmän kuin modernit ​​filosofiat. 

Étienne Gilson ylisti Chestertonin kirjaa Tuomas Akvinolaisesta: "Pidän sitä vertaansa vailla olevana, parhaana koskaan Pyhästä Tuomas Akvinolaisesta kirjoitettuna kirjana [...] ne harvat lukijat, jotka ovat käyttäneet kaksikymmentä tai kolmekymmentä vuotta Tuomas Akvinolaisen tutkimiseen ja jotka kenties ovat itse julkaisseet kaksi tai kolme teosta aiheesta, eivät voi olla huomaamatta, että Chestertonin niin kutsuttu nokkeluus on saattanut heidän tutkimuksensa häpeään." Myös Jacques Maritain ja Anton Pegis ovat arvostaneet kirjaa samalla tavoin.

## Lähteet

## Aiheesta muualla
*St. Thomas Aquinas Christian Classics Ethereal Library
*Saint Thomas Aquinas Internet Archive
*St. Thomas Aquinas Project Gutenberg Australia
*Saint Thomas Aquinas, by G K Chesterton YouTube.com
Ágios Pródromos

**Ágios Pródromos** () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 350 (2021).

Ágios Pródromoksen kylä sijaitsee Cholomóntas-vuoren juurella Chalkidikín niemimaan keskiosissa noin 15 kilometriä pohjoisluoteeseen Polýgyroksen kaupungista ja noin 51 kilometriä kaakkoon Thessalonikista. Se on rakennettu noin 440 metrin korkeuteen merenpinnasta laskettuna. Kylä on saanut nimensä siellä olevasta Johannes Edelläkävijälle (*Pródromos*) omistetusta kirkosta. Ágios Pródromos muodostaa oman kyläyhdyskuntansa (Δημοτική Κοινότητα Αγίου Προδρόμου, *Dimotikí Koinótita Agíou Prodrómou*), johon ei kuulu muita asutuksia.

## Lähteet
Chaniótis

**Chaniótis** () on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on 938 (2021).

Chaniótisin kylä sijaitsee Chalkidikín niemimaan läntisimmän niemen Kassándran itärannikolla noin 102 kilometriä eteläkaakkoon Thessalonikista. Chaniótis muodostaa oman kyläyhdyskuntansa (Δημοτική Κοινότητα Χανιώτη, *Dimotikí Koinótita Chanióti*), johon ei kuulu muita asutuksia.

Kylän nimen sanotaan tulleen siitä, että sen ensimmäinen asukas tuli Kreetan Chaniásta. Toisen selityksen mukaan nimi tulisi paikalla olleesta majatalosta (χάνι, *cháni*). Alun perin kylä sijaitsi etelämpänä. Se siirrettiin nykyiselle paikalleen vuonna 1936 maanjäristyksen jälkeen.

## Lähteet

## Aiheesta muualla
Dionysíou

**Dionysíou** () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 432 (2021).

Dionysíoun kylä sijaitsee Chalkidikín niemimaan länsiosassa noin 60 kilometriä eteläkaakkoon Thessalonikista ja noin 3,5 kilometriä sisämaahan niemimaan länsirannikosta. Kylä on saanut nimensä Athoksen Pyhän Dionysioksen luostarista, jolla on historiallinen yhteys kylän alueeseen.

Dionysíou muodostaa myös laajemman kyläyhdyskunnan (Δημοτική Κοινότητα Διονυσίου, *Dimotikí Koinótita Dionysíou*), johon kuuluvat varsinaisen Dionysíoun kylän lisäksi sen ranta-asutus Paralía Dionysíou sekä Mouriésin kylä. Koko yhdyskunnan väkiluku on  (2021).

## Lähteet
Doumpiá

**Doumpiá** () on Kreikan kylä, joka kuuluu hallinnollisesti Polýgyroksen kuntaan, Chalkidikín alueyksikköön ja Keski-Makedonian alueeseen. Kylän väkiluku on 459 (2021).

Doumpián kylä sijaitsee Chalkidikín niemimaan läntisissä sisäosissa noin 21 kilometriä pohjoisluoteeseen Polýgyroksen kaupungista ja noin 56 kilometriä itäkaakkoon Thessalonikista. Se on rakennettu noin 330 metrin korkeuteen merenpinnasta laskettuna. Doumpiá muodostaa oman kyläyhdyskuntansa (Δημοτική Κοινότητα Δουμπιών, *Dimotikí Koinótita Doumpión*), johon ei kuulu muita asutuksia.

## Lähteet
Elaiochória

**Elaiochória** () on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 328 (2021).

Elaiochórian kylä sijaitsee Chalkidikín niemimaan läntisissä sisäosissa noin 49 kilometriä eteläkaakkoon Thessalonikista. Se on rakennettu noin 150 metrin korkeuteen merenpinnasta laskettuna. Kylä on syntynyt Kreikan ja Turkin väestönvaihdon myötä Traakiasta ja Vähästä-Aasiasta tulleiden evakkojen asutuksena. Elaiochória muodostaa oman kyläyhdyskuntansa (Δημοτική Κοινότητα Ελαιοχωρίων, *Dimotikí Koinótita Elaiochoríon*), johon ei kuulu muita asutuksia.

## Lähteet
Qinngualaakso

**Qinggualaakso** (;  tai *Paradisdalen*, ’paratiisilaakso’) on Etelä-Grönlannissa Kujalleqin kunnassa sijaitseva laakso, jossa kasvaa koko saaren ainoa luonnollinen metsä. Laakso on pohjois-eteläsuunnassa noin 15 kilometriä pitkä. Se sijaitsee Tasersuaqjärven eteläpuolella ja Tasiusaqvuonon itäpuolella noin 50 kilometrin verran kaukana Atlantin valtamerestä.

## Ilmasto
Qinngualaakson ilmasto on ehkä koko Grönlannin leudoin siksi, että sitä ympäröivien, jopa 2 kilometriä korkeiden vuorien ansiosta saaren keskellä sijaitsevien jäätikköjen kylmät tuulet eivät puhalla laaksoon. Kesällä lämpötila voi nousta jopa yli 10 celsiukseen, eikä laaksossa ole ikiroutaa. Lisäksi tuulen puute mahdollistaa puiden kasvamisen pystysuorassa sen sijaan, että ne kaatuisivat.

Esimerkkilajeja ovat Suomessakin tunnetut hieskoivu (*Betula pubescens*) ja tunturipaju (*Salix glauca*). Lisäksi laaksossa kasvaa vain koillisessa Pohjois-Amerikassa esiintyvä ja koristeena Suomessa käytetty komeapihlaja (*Sorbus decora*). Yhteensä laaksossa kasvaa yli 300 eri kasvilajia.

## Historia
Muualla eteläisessä Grönlannissa on keinotekoisesti kasvatettua metsää, mutta Qinggualaaksossa on ainoa luonnollinen. Historioitsijat ovat kuitenkin spekuloineet, että ennen norjalaisten tuloa luonnonmetsää kasvoi muuallakin lähialueilla, mutta uudisasukkaat kaatoivat puut ja muuttivat metsät laidunmaiksi. Jotkut tutkijat luulivat ennen, että tässä laaksossa sijaitsi Brattahlíð eli Erik Punaisen perustama tila. Tosiasiassa hänen tilansa sijaitsi koilliseen päin Qassiarsukissa.

Qinggualaaksosta tehtiin luonnonsuojelualue vuonna 1930.

## Lähteet
2252 CERGA

**2252 CERGA (1978 VT)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Foúrka (Chalkidikí)

**Foúrka** () on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on 629 (2021).

Foúrkan kylä sijaitsee Chalkidikín niemimaan läntisimmän niemen Kassándran keskisissä sisäosissa noin 93 kilometriä eteläkaakkoon Thessalonikista. Se on rakennettu noin 40 metrin korkeuteen merenpinnasta laskettuna. Foúrka muodostaa myös laajemman kyläyhdyskunnan (Δημοτική Κοινότητα Φούρκας, *Dimotikí Koinótita Foúrkas*), johon kuuluu varsinaisen Foúrkan kylän lisäksi sen ranta-asutus ja satama Skála Foúrkas, joka sijaitsee Kassándran niemen länsirannikolla. Koko yhdyskunnan väkiluku on 997 (2021).

## Lähteet

## Aiheesta muualla
Foúrka

**Foúrka** () voi viitata seuraaviin paikkoihin Kreikassa:

* Foúrka, kylä ja Kónitsan kunnan kunnallisyksikkö Ioánninan alueyksikössä Epeiroksen alueella
* Foúrka, kylä Kassándran kunnassa Chalkidikín alueyksikössä Keski-Makedonian alueella
Montassar Talbi

**Montassar Omar Talbi** (; s. 26. toukokuuta 1998 Pariisi, Ranska) on tunisialainen jalkapalloilija, joka pelaa keskuspuolustajan pelipaikalla. Hän on oikeajalkainen ja pituudeltaan 190-senttimetrinen. Talbi on edustanut seuratasolla vuodesta 2022 Ranskan pääsarjassa Ligue 1:ssä pelaavaa FC Lorientia. Hän kuuluu myös Tunisian maajoukkueeseen. Hänellä on myös Ranskan kansalaisuus.

Talbi on voittanut Espérance Tunisin riveissä kahdesti Tunisian liigamestaruuden. Lisäksi hän voitti nykyisen joukkueensa kanssa kaudella 2024–2025 Ranskan toiseksi korkeimman sarjatason Ligue 2:n mestaruuden. Hänen ammattilaisuransa muut seurat ovat olleet turkkilainen Çaykur Rizespor, italialainen Benevento ja venäläinen Rubin Kazan.

Talbi pelasi yhden ottelun Tunisian alle 21-vuotiaiden maajoukkueessa. Hän liittyi maaliskuussa 2021 A-maajoukkueeseen. Hän on pelannut siinä syyskuuhun 2025 mennessä 51 virallista maaottelua, joissa hän on tehnyt kaksi maalia. Molemmat niistä ovat tulleet ystävyysotteluista, toinen Brasiliaa ja toinen Algeriaa vastaan. Talbi pelasi joukkueensa kaikki kolme ottelua vuoden 2022 MM-kilpailuissa Tanskaa, Australiaa ja Ranskaa vastaan.

## Lähteet

## Aiheesta muualla
Torrild

**Torrild** on taajama Odderin kunnassa Tanskassa. Taajamassa oli 218 asukasta vuoden 2025 alussa.

## Väestökehitys

## Lähteet

## Aiheesta muualla
Allese

**Allese** tai **Allesø** on taajama Odensen kunnassa Tanskassa. Taajamassa oli 261 asukasta vuoden 2025 alussa.

## Väestökehitys

## Lähteet

## Aiheesta muualla
Hans Andersen Brendekilde

**Hans Andersen Brendekilde** (7. huhtikuuta 1857 Brændekilde – 30. maaliskuuta 1942 Jyllinge) oli tanskalainen taidemaalari, joka opiskeli Kuninkaallisessa taideakatemiassa vuosina 1877–1881. Hänet tunnetaan erityisesti 1800-luvun lopun maaseudun elämää kuvaavista sosiaalirealistisista maalauksistaan. Uran myöhemmässä vaiheessa hänen töissään alkoivat korostua uskonnolliset aiheet ja idylliset arkielämän hetket. Maalaamisen lisäksi Brendekilde valmisti kehyksiä ja harrasti keramiikkaa sekä lasimaalausta.
## Töitä

H. A. Brendekilde - Udslidt (1889).jpg|*Udslidt* (1889, Brandts)
H.A. Brendekilde, En landevej, 1893, Kms1468, Statens Museum for Kunst.tif|*En landevej* (1893, Tanskan valtion taidemuseo)
H. A. Brendekilde - Abel's Offer (1908).jpg|*Abels offer* (1908)
Sædemanden.png|*Sædemanden* (1914)

## Lähteet

## Aiheesta muualla
Rune T. Kidde

**Rune Torsten Kidde** (27. syyskuuta 1957 Dalum – 21. lokakuuta 2013 Slagelse) oli tanskalainen sarjakuvataiteilija ja kirjailija. Hän aloitti uransa 1970-luvulla ja tuli tunnetuksi maltillisen rivosta huumoristaan sekä klassisten kirjallisuushahmojen parodioinnista. Kidde sokeutui diabeteksen vuoksi vuonna 1990, mutta jatkoi käsikirjoittajana sekä kirjailijana. Hän ihaili yhdysvaltalaista koomikkoa W. C. Fieldsiä ja kirjoitti tästä elämäkerran vuonna 1986.
## Lähteet

## Aiheesta muualla
Bahaman kansalliskokous

**Bahaman kansalliskokous** () on Bahaman kaksikamarisen parlamentin alahuone. Kansalliskokouksessa on 39 jäsentä, jotka valitaan vaaleilla viiden vuoden välein. Bahamassa on vaalitavan vuoksi kaksipuoluejärjestelmä, jossa hallitsevat puolueet ovat Edistyksellinen liberaalipuolue (Progressive Liberal Party, PLP) ja Vapaa kansallinen liike (Free National Movement, FNM). Ne sijoittuvat molemmat poliittisesti varsin keskelle. FNM:n kannattajat ovat pääasiassa eurooppalaistaustaisia ja PLP:n kannattajat afrikkalaistaustaisia.
## Vaalitapa
Kansalliskokouksen edustajat valitaan enemmistövaalilla yhden edustajan vaalipiireistä. Käytössä on pluraliteettiperiaate, eli valituksi tulee eniten ääniä saanut, vaikka hän ei olisi saanut enemmistöä äänistä. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.
### Viimeisimmät vaalit
Syyskuun 2021 ennenaikaisissa vaaleissa valtaan nousi Philip Davisin johtama PLP, joka sai 32 paikkaa. Puolue oli luvannut alentaa arvonlisäveroa ja korottaa rikkaiden verotusta.
## Lähteet
Bahaman parlamentti

**Bahaman parlamentti** on kaksikamarinen. Se koostuu 39-paikkaisesta alahuoneesta (kansalliskokous) ja 16-paikkaisesta ylähuoneesta (senaatti).

## Lähteet
2339 Anacreon

**2339 Anacreon (2509 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on erittäin hitaasti pyörivä.

Nimetty kreikkalaisen runoilijan mukaan.

## Lähteet
Petäjäveden kunnanvaltuusto

**Petäjäveden kunnanvaltuusto** on Keski-Suomen maakunnassa sijaitsevan Petäjäveden kunnan ylin päättävä elin. Kunnannvaltuustossa on 19 paikkaa, joista kymmenen on keskustan hallussa hallituskaudella 2025–2029. Toiseksi suurin puolue neljällä valtuustopaikalla on SDP.

Valtuuston puheenjohtaja kaudella 2025–2029 on Mikko Tiirola (kesk.) ja varapuheenjohtaja Raija Harju-Kivinen (kd.).

## Koostumus vaaleittain
Petäjäveden kannatetuin puolue kuntavaaleissa on ollut keskusta, joka on vuodesta 1976 saanut 30–45 prosenttia kunnan äänistä. Toiseksi eniten kannatusta on useimmiten kerännyt SDP, joka on saanut yleensä noin 16–23 prosenttia kunnan äänistä. Vuosina 2012–2021 perussuomalaiset kuitenkin ohitti sosiaalidemokraatit kannatuksessa.

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet
Brandts

**Brandts** on Tanskan Odensessa sijaitseva taidemuseo. Se avattiin vuonna 1987 entiseen Brandtin tekstiilitehtaaseen. Museon yhteydessä toimii taideakatemia.
## Lähteet

## Aiheesta muualla